stanford-oval/wikipedia huggingface dataset:
ספקטרוסקופיית מסבאואר
ניתוח ספקטרום של ספקטרופיית מסבאואר > פיצול מגנטי על-דק

פיצול על-דק מגנטי הוא תוצאה של האינטראקציה בין הגרעין לבין שדה מגנטי מסביבו, כפי שמתואר על ידי אפקט זימן הגרעיני (להבדיל מאפקט זימן הרגיל המתאר פיצול של רמות האנרגיה של האטום כתוצאה משדה מגנטי). גרעין עם ספין I מתפצל ל-2I+1 רמות אנרגיה בנוכחות שדה מגנטי. לדוגמה, המצב המעורר הראשון של גרעין ברזל-57 עם מצב ספין I=3/2 יתפצל ל-4 תת-מצבים לא מנוונים עם ערכי mI של +3/2, +1/2, -1/2 ו--3/2. הפרש האנרגיה בין המצבים הללו הוא אחיד, והפיצול נקרא פיצול על-דק, סדר הגודל של הפרשי האנרגיה הוא מאות ננו אלקטרו וולט. כלל הבחירה למעברים מגנטיים, אומר שמעברים בין המצב המעורר למצב היסוד יכולים להתרחש רק כאשר המספר הקוונטי mI משתנה ב-0 או 1 או -1. כלל זה מאפשר שישה מעברים בעלי אנרגיות שונות בין רמת אנרגי של I=1/2 לרמת אנרגיה של I=3/2. ספקטרום לדוגמה של פיצול על-דק מוצג באיור 4.
מידת הפיצול היא פרופורציונלית לחוזק השדה המגנטי בגרעין, אשר בתורו תלוי בחלוקת האלקטרונים ("סביבה כימית") של האטום. ניתן לקבוע את השדה המגנטי מהמרווח בין הפסגות המומנטים המגנטיים של המצבים השונים. בחומרים פרומגנטיים, כולל תרכובות ברזל רבות, השדות המגנטיים הפנימיים הטבעיים חזקים למדי והשפעותיהם שולטות בספקטרום.
ניתוח ספקטרום של ספקטרופיית מסבאואר > שילוב של שלושת הפרמטרים

פעמים רבות כל ההשפעות - הסטת איזומר, פיצול קוודרפולי, ואפקט זימן מגנטי - קיימות בדגימה ונצפות בספקטרוסקופיה. במקרים כאלה ההיסט האיזומרי נקבע על ידי הממוצע של כל הקווים. הפיצול הקוודרופולי ניתן על ידי ההזזה של שני הקווים החיצוניים ביחס לארבעת הקווים הפנימיים (ארבעת הקווים הפנימיים מתאימים למצב בו mI=1/2,-1/2 במצב המעורר בעוד הקווים החיצוניים מתאימים למצבים בהם mI=3/2,-3/2, לכן הפיצול הקוודרפולי יוצר הבדל בין הקווים החיצוניים לפנימיים). והאפקט העל-דק נמדד מהקווים הפנימיים. בדרך כלל נעשה שימוש בתוכנת התאמה לערכים מדויקים.
בספקטרום המתקבל בספקטרוסקופיית מסבאואר, גם כאשר הספקטרום כולל את שלושת הפרמטרים של מסבאואר, ניתן להשתמש לעיתים קרובות כדי לזהות תרכובת מסוימת על ידי השוואת ההסטה האיזומרית, הפיצול הקוודרופולי והפיצול העל-דק שהתקבלו עבור דגימה מסוימת לערכים אלו שהתקבלו בעבר עבור דגימה ידועה.
במקרים מסוימים, לתרכובת עשויה להיות יותר ממיקום אפשרי אחד עבור האטום הפעיל של מסבאואר. לדוגמה, מבנה הגביש של מגנטיט (Fe3O4) תומך בשני אתרים שונים עבור אטומי הברזל. ולכן לספקטרום שלו 12 פסגות, שש פסגות לכל אתר אטומי אפשרי, כאשר כל שישייה כזו מתאימה לקבוצות של פרמטרים של מסבאואר.
בנוסף, העוצמות היחסיות של הפסגות השונות משקפות את הריכוזים היחסיים של תרכובות בדגימה וניתן להשתמש בהן לניתוח חצי כמותי. כמו כן, מכיוון שתופעות פרומגנטיות תלויות בגודל, במקרים מסוימים ספקטרה יכולה לספק תובנה לגבי גודל הגביש ומבנה הגרגירים של חומר.
יישומים

בין החסרונות של הטכניקה ניתן למנות את המספר המצומצם של מקורות קרני גמא והדרישה שהדגימות יהיו מוצקות על מנת למנוע את הרתיעה של הגרעין. היתרונות של ספקטרוסקופיית מסבאואר נובעות מהרגישות שלה לשינויים עדינים בסביבה הכימית של הגרעין לרבות שינויים במצב חמצון, השפעת הליגנדים השונים על אטום מסוים והסביבה המגנטית של הדגימה.
ככלי אנליטי ספקטרוסקופיית מסבאואר הייתה שימושית במיוחד בתחום הגאולוגיה לזיהוי הרכב של דגימות המכילות ברזל כולל מטאוריטים וסלעי ירח. איסוף נתונים של ספקטרום מסבאואר בוצע גם על סלעים עשירים בברזל על מאדים, בתוכנית מארס רובר.
ביישום אחר, ספקטרוסקופיית מסבאואר משמשת לאפיון מעברי פאזה בזרזי ברזל, למשל, אלו המשמשים לסינתזה של פישר-טרופש (אנ': Fischer-Tropsch_process). בעוד שהם מורכבים בתחילה מהמטיט (Fe2O3), זרזים אלה הופכים לתערובת של מגנטיט (Fe3O4) ומספר קרבידים של ברזל. השינוי בסביבה הכימית של אטומי הברזל יכול להימדד באמצעות ספקטרוסקופיית מסבאואר.
ספקטרוסקופיית מסבאואר שימשה גם כדי לקבוע את שינוי הריכוז היחסי במצב החמצון של אנטימון (Sb) במהלך החמצון הסלקטיבי של אולפינים. במהלך ההסתיידות, כל יוני האנטימון בזרז פח דו-חמצני המכיל אנטימון הופכים למצב חמצון +5. בעקבות התגובה הקטליטית, כמעט כל היונים חוזרים ממצב החמצון +5 ל-+3. שינוי משמעותי בסביבה הכימית הסובבת את גרעין האנטימון מתרחש במהלך השינוי במצב החמצון, אשר ניתן לנטר בקלות כשינוי בהסטת האיזומר בספקטרום מסבאואר.
טכניקה זו שימשה גם כדי לצפות באפקט דופלר רוחבי מסדר שני שנחזה על ידי תורת היחסות, שימוש שהתאפשר באמצעות רזולוציית אנרגיה גבוהה מאוד.
יישומים > כימיה ביו-אורגנית

ספקטרוסקופיית מסבאואר מיושמת באופן נרחב בכימיה ביו-אורגנית, במיוחד לחקר חלבונים ואנזימים המכילים ברזל. לעיתים קרובות הטכניקה משמשת כדי לקבוע את מצב החמצון של ברזל. דוגמאות לביו-מולקולות בולטות המכילות ברזל הן חלבוני ברזל-גופרית, פריטין, הם כולל ציטוכרומים. מחקרים אלה מתווספים לעיתים קרובות על ידי ניתוח של מתחמי מודל קשורים. תחום המושך עניין הוא אפיון של תוצרי ביניים המעורבים בהפעלת חמצן על ידי חלבוני ברזל.
ספקטרומטר מסבאואר

ספקטרומטר מסבאואר הוא מכשיר המבצע ספקטרוסקופיית מסבאואר, או מכשיר המשתמש באפקט מסבאואר כדי לקבוע את הסביבה הכימית של גרעינים המקיימים אפקט מסבאואר שנמצאים בדגימה. הספקטרומטר מכיל שלושה חלקים עיקריים; מקור שזז קדימה ואחורה כדי ליצור אפקט דופלר, קולימטור המסנן קרני גמא לא מקבילות וגלאי.
ספקטרומטר מסבאואר מיניאטורי, בשם (MB) MIMOS II, שימש את שני הרוברים במשימות מארס רובר של נאס"א.
הערות שוליים

↑  International Board on the Applications of the Mössbauer Effect (IBAME) and Mössbauer Effect Data Center (MEDC), Mössbauer Effect website Accessed June 3, 2010.
↑  Mössbauer Spectroscopy Group, Royal Society of Chemistry (RSC) website, Introduction to Mössbauer Spectroscopy Part 1 Accessed June 3, 2010
1 2 3 4 5  Mössbauer Spectroscopy Group, Royal Society of Chemistry (RSC) website, Introduction to Mössbauer Spectroscopy Part 2 Accessed June 3, 2010.
↑  
Walker, L.; Wertheim, G.; Jaccarino, V. (1961). "Interpretation of the Fe57 Isomer Shift". Physical Review Letters. 6 (3): 98. Bibcode:1961PhRvL...6...98W. doi:10.1103/PhysRevLett.6.98.
↑  International Board on the Applications of the Mössbauer Effect (IBAME) and Mössbauer Effect Data Center (MEDC), Mössbauer Effect website Accessed December 20, 2017
↑  Mössbauer Effect Data Center.
↑  Schröder, Christian (2015). "Mössbauer spectroscopy in astrobiology". Spectroscopy Europe. 27 (2): 10. נבדק ב-2018-01-08.
↑  
Sarkar, A.;  et al. (2007). "Fischer–Tropsch Synthesis: Characterization Rb Promoted Iron Catalyst". Catalysis Letters. 121 (1–2): 1–11. doi:10.1007/s10562-007-9288-1.
↑  
Chen, Y.-L.; Yang, D.-P. (2007). "Recoilless Fraction and Second-Order Doppler Effect". Mössbauer Effect in Lattice Dynamics. John Wiley & Sons. doi:10.1002/9783527611423.ch5. ISBN 978-3-527-61142-3.
↑  Martinho, Marlène; Münck, Eckard (2010). "57Fe Mössbauer Spectroscopy in Chemistry and Biology". Physical Inorganic Chemistry. pp. 39–67. doi:10.1002/9780470602539.ch2. ISBN 9780470602539.
↑  Schuenemann, V.; Paulsen, H. (2007-12-10). "Moessbauer spectroscopy".  In Scott, Robert A.; Lukehart, Charles M. (eds.). Applications of Physical Methods to Inorganic and Bioinorganic Chemistry. ISBN 978-0-470-03217-6.
↑  
Klingelhöfer, G.;  et al. (2002). "The miniaturized Mössbauer spectrometer MIMOS II for extraterrestrial and outdoor terrestrial applications: A status report". Hyperfine Interactions. 144 (1–4): 371–379. Bibcode:2002HyInt.144..371K. doi:10.1023/A:1025444209059.
איור 2: הסטה איזומרית ופיצול קוודרפול של רמות האנרגיה הגרעינית וספקטרום מסבאואר התאים להם
איור 3: נתרן ניטרופרוסיד הוא חומר ייחוס נפוץ המציג פיצול קוואדרופול.
איור 4: ספקטרום מסבאואר ודיאגרמה הממחישים את פיצול זימן המגנטי בברזל-57.
איור 5: תצוגה סכמטית של ספקטרומטר מסבאואר
בית שומאכר

| --- | --- |

 מידע כללי
 סוג:  בית מגורים 
 כתובת:  שדרות בן-גוריון 12, חיפה 
 מיקום:  חיפה 
 מדינה:  ישראל 
 הקמה ובנייה
 תקופת הבנייה:  ?–1870
 תאריך פתיחה רשמי:  1870 
 סגנון אדריכלי:  אדריכלות טמפלרית 
 
 קואורדינטות:  32°49′21″N 34°59′30″E﻿ / ﻿32.8225°N 34.99158333°E﻿ / 32.8225; 34.99158333
 he
 
בית שומאכר הוא מבנה המצוי במושבה הגרמנית בחיפה, בשדרות בן-גוריון 12.
היסטוריה

המבנה נבנה בשנת 1870 על ידי אבי המשפחה, יעקב שומאכר מתנועת הטמפלרים. שומאכר, סתת אבן ואדריכל, הגיע לחיפה מארצות הברית (אליה היגר מגרמניה) עם משפחתו, והיה שותף מרכזי בתכנון המושבה הגרמנית ובבניית בתיה. המבנה בנוי כשילוב בין הסגנון הטמפלרי (בית אבן, מרפסת בחזית), לבין אלמנטים מזרחיים כגון הקשתות שבחזיתו. כמו בבתים רבים אחרים במושבה, מעל דלת הכניסה חקוק פסוק מתהילים: "נסה עלינו אור פניך ה'" (תהלים, ד, ז), ככל הנראה בידיו של שומאכר עצמו.
בשנת 1872 התמנה יעקוב שומאכר לתפקיד סגן הקונסול של ארצות הברית בחיפה ובצפון הארץ, וביתו הפך לבניין הקונסוליה של ארצות הברית. התפקיד עבר, לאחר מותו בשנת 1891, לבנו גוטליב שומאכר, והבית נשאר בניין הקונסוליה עד שנת 1904.
בשנת 1873 התארחה במקום משלחת הקרן לחקר ארץ ישראל (PEF), בפיקוד לוטננט קונדר ולוטננט (בהמשך לורד) קיצ'נר, לקראת צאתה למסעות מיפוי באזור חיפה והגליל. הקרן עסקה אז במיפוי מודרני שיטתי של ארץ ישראל באמצעות רשת קואורדינטות. את נקודת הייחוס 0:0, ממנה התחיל המיפוי הציבו בחזית ביתו של שומאכר במושבה הגרמנית. בשובם ממסעם הראשון, בשנת 1875, העניק קיצ'נר לבעלי הבית שעון שמש ייחודי שהוצב בחצר הבית. השעון שימש את מר לנגה, מורה בית הספר וממנהיגי הקהילה, לצלצל בפעמון בית העם ולהודיע לעובדים בשדות על שעת הצהריים המדויקת.
בנובמבר 1882 התארח בבית לורנס אוליפנט, שאחר כך רכש את הבית הסמוך, בית אוליפנט.
בתחילת המאה העשרים נוסף לבית האגף המערבי, כך שיוכל להתמודד עם צורכי משפחתם בת תשעה הילדים של גוטליב שומאכר ומריה לנגה, בתו של מורה בית הספר. באותה תקופה (ככל הנראה בשנת 1910) נצבע החדר המרכזי בציורי קיר שהתגלו בשנת 2015.
גוטליב שומאכר ידוע בזכות תרומתו האדירה לחקר הארץ ולבנייתה. במיוחד מפורסם סקר הגולן ועבר הירדן, שכלל גם מיפוי ראשון של חבל ארץ זה. כארכאולוג, התפרסם בזכות חפירתו החלוצית בתל מגידו, שם נמצא חותם האריה הידוע של המלך ירבעם. כמהנדס נפת עכו של האימפריה העותמאנית, תכנן את תוואי הרכבת החיג'אזית בארץ ישראל, וכן תכנן ובנה מבנים בכל הארץ, ביניהם היקב בראשון לציון, בית המוסקובייה בנצרת ומזח הקיסר בנמל חיפה. בשנת 1914 הצטרף לצבא הגרמני במלחמת העולם הראשונה, ושירת כקצין הנדסה בסיני. בתום המלחמה לא הורשה לחזור לארץ, ורק בשנת 1924, לאחר מגעים ארוכים עם השלטונות האנגליים, חזר לארץ ונפטר שנה לאחר מכן.
הבית שימש את יורשיו עד לגירוש הטמפלרים מן הארץ בשנת 1939. לאחר מכן, ככל הידוע, היה הבית בשימוש אדם ערבי-נוצרי, שהפעיל מוסך בבניין השירות, ובשנת 1948 עקר ללבנון. לאחר מלחמת הקוממיות עבר הבית לידי האפוטרופוס לרכוש הגרמנים, ושוכנו בו משפחות ישראליות.
בשנת 2015 עבר מבנה השירות שלצד הבית שיפוץ מאסיבי, והוחל בתהליך שימור של בית שומאכר. בשנת 2022 החל שיפוץ נוסף של בית שומאכר
ראו גם

בית דיק
לקריאה נוספת

יוסי בן-ארצי,  בית שומאכר, טבע וארץ כ"ב/5, תמוז-אב תש"מ, 181-180
נלי מרצ'ינקובסקי - שומאכר, גשם משמיים בהירים, הוצאת החברה להגנת הטבע
הערות שוליים

↑  יעקב שורר, לטייל בחיפה בין כרמל לים, מושב בן שמן: מודן, 2003, עמ' 59
↑  רות בונדי, דרכו המוזרה של לורנס אוליפנט אל אלוהים, דבר, 16 במאי 1969
DIS

DIS (ראשי תיבות של: Distributed Interactive Simulation) הוא שמו של סטנדרט של IEEE עבור סימולציות זמן-אמת של הדמיית מלחמה ברמת פלטפורמות, עם ביזור על פני שרתים רבים הנמצאת בשימוש בעיקר בארגונים צבאיים ובמידה רבה גם בתחום חקר החלל והרפואה.
DIS מוגדר כסטנדרט סימולציה בשימוש רשמי של משרד ההגנה האמריקאי (ה-DoD).
ראו גם

HLA
Aviadvigatel

| --- | --- |

 נתונים כלליים
 סוג:  חברה בת
 מייסדים:  1934 – ארקדי שבצוב
 תקופת הפעילות:  1934 – כמפעל מנועי התעופה של פרם 1939 – לשכת העיצוב OKB-19 1990 – חברת Aviadvigatel – הווה
 חברת אם:  רוסטך
 מיקום המטה:  פרם, רוסיה
 בעלות:  רוסטך
 ענפי תעשייה:  תעשייה אווירית והנדסת מכונות
 מוצרים עיקריים:  מנועי כלי טיס טורבינות גז מערכות הנעת חלליות
 הכנסות:  7,600,000,000 רובל רוסי (נכון ל־2014) 
 עובדים:  2,663 (נכון ל־5 באוקטובר 2010) 
  
 Avid
 
Aviadvigatel (או ברוסית: Авиадвигатель, שם המורכב משתי מילים שמשמעותן מנוע־אווירי)‏ היא חברה לפיתוח וייצור מנועי טורבינות גז לתעופה אזרחית, וכן מייצרת יחידות טורבינות גז תעשייתיות לייצור חשמל, הובלת גז ונפט, ספק תחנות כוח של טורבינות גז. קו הייצור העיקרי ממוקם בעיר פרם. החברה מהווה חלק מתאגיד "רוסטך" (המחזיקה ב-17% ממניותיה).
ראו גם

פראט אנד ויטני
הערות שוליים

↑  Jane’s. Aero-Engines. Edited by Mark Daly. Issue Twenty-three — March 2008
↑  AIRCRAFT ENGINES of the WORLD 1948 POUL H. WILKINSON 734 15th Street N.W., Washington 5, D.C., U.S.A.
↑  AIRCRAFT ENGINES of the WORLD 1961/62 POUL H. WILKINSON 734 15th Street N.W., Washington 5, D.C., U.S.A.
↑  Авиация. Энциклопедия. Научное издательство «Большая Российская энциклопедия», Центральный аэрогидродинамический институт имени профессора
Н. Е. Жуковского. Москва, 1994.
1 2  http://engine.aviaport.ru/issues/35/page20.htm
מנוע D-25V של החברה עבור מסוק Mi-6 כבד
Deep Space Climate Observatory

מצפה האקלים בחלל העמוק
התמונה הראשונה של DSCOVR שפורסמה על ידי נאס"א מראה את יבשת אמריקה ממרחק של מיליון וחצי קילומטר.
Deep Space Climate Observatory ‏(DSCOVR, מצפה האקלים בחלל העמוק, לשעבר נודע גם כ-Triana, ובאופן לא רשמי גם כ-GoreSat‏) הוא טלסקופ ולוויין מזג אוויר של מנהל האוקיינוסים והאטמוספירה הלאומי בארצות הברית. הלוויין שוגר מכף קנוורל ב-11 בפברואר 2015 על גבי טיל פאלקון 9 של חברת SpaceX.
DSCOVR פותח במקור על ידי נאס"א, על פי הצעתו של סגן הנשיא אל גור ב-1998, לצורך תצפית על כדור הארץ. הוא ממוקם בנקודת לגראנז' L1 בין השמש לכדור הארץ, במרחק של כמיליון וחצי קילומטר מכדור הארץ. הוא מפקח על השינויים ברוח השמש, מספק אזהרה מוקדמת על סערות מגנטיות מסוג coronal mass ejection ובוחן תופעות על פני כדור הארץ, כולל שינויים בשכבת האוזון, אבק, אפר געשי, גובה עננים, כיסוי צמחייה ואקלים. במיקום בו הוא נמצא הוא צופה באופן קבוע על השמש וצידו המואר של כדור הארץ. הלוויין מקיף את נקודת L1 בין השמש לארץ כל שישה חודשים, ובכך נעה הזווית בין הלוויין, כדור הארץ והשמש בין 4 ל-15 מעלות. הוא מצלם את כדור הארץ במלואו בערך כל שעתיים, ומסוגל לעבד את התמונות מהר מכל לוויין תצפית אחר.
DSCOVR התחיל לחוג מסביב ל-L1 ב-8 ביוני 2015, לאחר כ-100 ימים מאז שיגורו. אחרי שהחללית הגיעה ליעדה והחלה את פעילותה, החלה נאס"א להציג תמונות בזמן אמת של כדור הארץ דרך האינטרנט.
לאחר ש-DSCOVR נשלח ליעדו, השלב השני של המשגר הושאר במסלול כפסולת חלל כדי לנצל את מירב הדלק בהגעה למסלול. בינואר 2022 פורסם כי ההערכה היא שהוא יתנגש בירח בתחילת מרץ 2022 במהירות של 2.58 קילומטר לשנייה., אולם הסתבר שזה לא השלב השני של שיגור זה אלא שלב שני של שיגור צ'אנג-אה 5 T1
מיקום נקודת לגראנז' L1 בין כדור הארץ לשמש, בה ממוקם DSCOVR
הערות שוליים

↑  Northon, Karen (20 ביולי 2015). "NASA Captures "EPIC" Earth Image". NASA. נבדק ב-21 ביולי 2015. {{cite web}}:  (עזרה)
↑  Mellow, Craig (באוגוסט 2014). "Al Gore's Satellite". Air & Space/Smithsonian. נבדק ב-12 בדצמבר 2014. {{cite news}}:  (עזרה)
↑  Boyle, Alan (10 בפברואר 2015). "SpaceX Scrubs Falcon 9's DSCOVR Launch (Again) Due to Winds". NBC News. נבדק ב-15 בפברואר 2015. {{cite news}}:  (עזרה)
↑  "DSCOVR Mission Hosts Two NASA Earth-Observing Instruments". NOAA. 21 באוקטובר 2014. נבדק ב-9 בפברואר 2015. {{cite web}}:  (עזרה)
↑  Clark, Stephen (7 ביוני 2015). "DSCOVR space weather sentinel reaches finish line". Spaceflight Now. נבדק ב-10 ביוני 2015. {{cite news}}:  (עזרה)
↑  Phillips, Ari (4 בפברואר 2015). "A Sneak Peek at NASA's New Satellite That has Been 16 Years in the Making". ThinkProgress. אורכב מ-המקור ב-2015-02-05. נבדק ב-2016-07-06. {{cite news}}:  (עזרה)
↑  "Nation's first operational satellite in deep space reaches final orbit". NOAA. 8 ביוני 2015. אורכב מ-המקור ב-2015-06-08. נבדק ב-8 ביוני 2015. {{cite news}}:  (עזרה)
↑  "DSCOVR:EPIC - Earth Polychromatic Imaging Camera". NASA. נבדק ב-19 באוקטובר 2015. {{cite web}}:  (עזרה)
↑   גארדיאן, סמנו ביומנים: טיל של ספייס-אקס יצא משליטה - וצפוי להתנגש בירח, באתר TheMarker‏, 26 בינואר 2022
↑  Eric Burger (13 בפברואר 2022). "Astronomers now say the rocket about to strike the Moon is not a Falcon 9". Ars Technica. {{cite web}}:  (עזרה)
אנימציה של תמונות שצילם DSCOVR, בהן נראה צידו המרוחק של הירח כשהוא חולף על פני כדור הארץ
Grand Theft Auto (משחק וידאו)

| --- | --- |

 כללי
 תאריך הוצאה:  21 באוקטובר 1997
 סוגה:  משחק פעולה-הרפתקאות
 פיתוח:  Rockstar North, רוקסטאר לינקולן, Visual Sciences, DMA Designs 
 הוצאה לאור:  Rockstar Games 
 ארץ מקור:  הממלכה המאוחדת בריטניה
 שפות:  אנגלית, יפנית 
 סדרה:  Grand Theft Auto 
 דרישות תוכנה
 מצבי משחק:  משחק מחשב מרובה משתתפים 
 פלטפורמות:  MS-DOS, פלייסטיישן, Microsoft Windows, DOS 
 
 www.rockstargames.com/gta/
 
Grand Theft Auto (בתרגום חופשי לעברית: "גניבת כלי רכב", מוכר גם בראשי התיבות GTA) הוא משחק וידאו שיצא בשנת 1997, המשחק הראשון בסדרת משחקי הווידאו "Grand Theft Auto". המשחק נוצר על ידי דייוויד ג'ונס ומייק דיילי ויצא לאור על ידי חברת "Rockstar Games".
משחקיות

GTA 1 הוא משחק המדמה אלימות ומאפשר לשחקן לבצע במרחב הדיגיטלי פשעים כמו הרג, נהיגה בזמן שיכרות ועוד. כמו כן, המשחק מאפשר לשחקן גישה לתוכן פורנוגרפי. המשחק בנוי משלוש ערים שכל אחת מהן מכילה מספר משימות. על מנת לצבור נקודות במשחק צריך השחקן לבצע מספר פשעים כגון: גנבת מכוניות, הריגת שוטרים ועוד. המשחק בנוי מרמות קושי שונות. כדי להשיג נקודות ולעלות רמה על השחקן להימלט מהמשטרה. ברגע שהשחקן נתפס על ידי המשטרה הוא מת ומפסיד את כספו. המטרה המרכזית של המשחק היא לסיים את כל המשימות על מנת שתהיה לך גישה לכל מקום ולכל חפץ שאתה רוצה.
תחילת המשחק היא בליברטי סיטי, כאשר השחקן עובד בשביל כנופיה שהמנהיג שלה הוא רוברט סרגליאנוס. כנופיה זו נותנת לשחקן מספר משימות החל מלגנוב מוניות ולפוצץ מכונית ועד להריגת השוטר הראשי של משטרת ליברטי. בהמשך, כאשר השחקן צובר די נקודות וזוכה באמונו של רוברט הוא נשלח ל-San Andreas שם הוא מצטרף לכנופיה הידועה בשם Uncle Fu's Gang. עם צבירת נקודות נוספות השחקן עובר לעבוד אצל אל בורו, ובהמשך הוא עובד בשביל מרכוס, מנהיג הכנופיה ב-Vice City, כאשר רוב משימותיו קשות וכוללות הרג.
1-2-3 Production

| --- | --- |

סמליל האולפנים
 נתונים כלליים
 סוג:  חברה פרטית
 תקופת הפעילות:  2018–הווה (כ־7 שנים)
 חברת אם:  גזפרום מדיה
 משרד ראשי:  מוסקבה
 שליטה בחברה:  ערוץ THT
 בעלות:  גזפרום מדיה
 ענפי תעשייה:  טלוויזיה, קולנוע
 מוצרים עיקריים:  סדרות, סרטים
  
 https://1-2-3production.com/
 
הסמליל הקודם, 2018—2020
‎1-2-3 Production שהוקמו בתחילה בשם אולפני ТНТ-PREMIER ולאחר מכן נקראו אולפני Premier, הם חברה להפקות טלוויזיה וקולנוע הממוקמת במוסקבה, רוסיה. בשנת 2020 האולפנים שינו את שמם ל־‎1-2-3 Production.
פעילות

באולפנים שירותי פיתוח והפקה, צילום, פוסט פרודקשן ועד לשלב השידור והם מהווים כאחד ממפתחי וספקי התוכן הגדולים בשוק הרוסי, בעיקר עבור ערוץ THT ופלטפורמות הסטרימינג, ערוץ PREMIER.
האולפנים יוזמים, מפתחים ומייצרים תכנים בפורמטים וסוגות שונות, לרבות הפקת תכנים לשידור באינטרנט ובסלולר. בנוסף האולפנים שואפים להרחיב פעילותם בזירה העולמית באמצעות הפצה ומכירה של הפקות מקור תוך קידום יוזמות פיתוח והשקעות חוץ, שיתופי פעולה ואימוץ פורמטים זרים לכדי הפקת גרסאות מקומיות.
האולפנים הושקו בעקבות השקת שירות ТНТ-PREMIER באוגוסט 2018. פלטפורמת ТНТ-PREMIER נועדה לתת שירותי צפייה ישירה בשיטת OTT של ספריית סרטים ותוכניות טלוויזיה, בעיקר תוכן מקורי, תמורת מינוי חודשי. מעין מקבילה לנטפליקס.
מאז הקמתם, האולפנים אחראים להפצת והפקת תכנים עבור הערוצים: ТНТ, ערוץ ТНТ International, ערוץ ТНТ MUSIC, ערוץ ТНТ4 וערוץ ТНТ4 International, אך לא רק והיא גם הפיקה תכנים עבור ערוץ המדע בדיוני TV3.
משנת 2018 ועד אוגוסט 2019 נקראו האולפנים בשם אולפני THT-PREMIER, לפני ששמם שונה אחרי שנה לשם Premier Studios. מאז 2020 שם האולפנים הוא ‎1-2-3 Production.
הפקות > סרטים

"השוטר מרובליובקה: כאוס השנה החדשה" (2018)
"המאחז" (2019)
"השוטר מרובליובקה: כאוס השנה החדשה 2" (2010)
"צ'רנוביל: אזור ההרחקה. הגמר" (2019)
"קראמורה" (2021)
"פיוטר הראשון" (2022)
"בנסו" (2022)
"רוריק" (2022)
"מטרו 2033" (2024)
הפקות > סדרות

השוטר מרובליובקה (2016)
מעצר בית (2017)
אישה רגילה (2018)
אגם מת (2019)
צ'רנוביל: אזור ההרחקה (2019)
טריאדה (2019)
פוליארני (2019)
התקשרו לדיקפריו! (2019)
הצלה (2019)
מוקד טלפוני (2020)
משחק ההישרדות (2020)
רוח הרפאים (2020)
אופק (2021)
מעבר דייטלוב (2021)
טיסה (2021)
קאמאז מאסטר (2021)
מאשה (2021)
אליבי (2021)
מחוץ לעצמך (2021-הווה)
הפקות > תוכניות

קומדי קלאב (2019)
הערות שוליים

↑  «Газпром-медиа» запускает студию по производству сериалов для интернета ,Ведомости, vedomosti.ru
↑  רוריק באתר החברה
↑  Cult Sci-Fi Novel ‘Metro 2033’ to Be Adapted as Movie (EXCLUSIVE)
↑  מטרו 2033, באתר החברה
↑  Подписчики новой платформы ТНТ увидят премьеры раньше, Lenta.ru
↑  «Домашний арест». Новый сериал обвалил онлайн-платформу на презентации, BFM.ru
↑  רימייק של השער האדום
↑  Сериал о команде «КАМАЗ-мастер» покажут в 2021 году
EPYC

| --- | --- |

(AMD Epyc 7501 (Engineering sample
 מידע כללי
 יצרן:  AMD
 הקודם:  AMD Opteron 
 מידע טכני
 סט פקודות:  x86-64 
 
EPYC הוא שמה של סדרת מעבדי שרתים בארכיטקטורת x86 מתוצרת AMD המיישמים את ארכיטקטורת Zen-Microarchitecture, שהוצגה לשוק בשנת 2017.
מעבדי EPYC חולקים את אותה מיקרו-ארכיטקטורה כמו המעבדים הרגילים של החברה. אך כוללים תכונות כמו מספר ליבות גבוה יותר, יותר נתיבי PCI Express, תמיכה בכמויות גדולות יותר של RAM, וזיכרון מטמון גדול יותר. הם גם תומכים בתצורות מערכת רב-שבביות ודו-שקע באמצעות החיבור Infinity Fabric.
היסטוריה

AMD הודיעה בחודש מרץ 2017 שתשחרר פלטפורמת שרת מבוסס על Zen-Microarchitecture, שיכוּנה Naples, ברבעון השני של השנה. AMD חשפה באופן רשמי את Naples תחת שם המותג EPYC במאי 2017. ביוני 2017, AMD השיקה רשמית את EPYC על ידי שחרור סדרת המעבדים EPYC 7000.
מאז שנת 2021, סדרת EPYC של AMD עברה שורה של עדכונים משמעותיים, החל מהצגתה של סדרת מילאנו, אשר מבוססת על ארכיטקטורת Zen 3. סדרת מילאנו הביאה עימה שיפורים ניכרים בביצועי ליבה. ההשקה של Milan-X במרץ 21, 2022, הגבירה את הביצועים באמצעות הוספת 512MB זיכרון מטמון נוסף.
הערות שוליים

↑  "Computex 2017: AMD Press Event Live Blog (starts 10pm ET)".
↑  Kampman, Jeff (16 במאי 2017). "AMD's Naples datacenter CPUs will make an Epyc splash". Tech Report. נבדק ב-16 במאי 2017. {{cite news}}:  (עזרה)
↑  Cutress, Ian (20 ביוני 2017). "AMD's Future in Servers: New 7000-Series CPUs Launched and EPYC Analysis". Anandtech. נבדק ב-12 ביולי 2017. {{cite news}}:  (עזרה)
↑  Paul Alcorn, Watch AMD's EPYC 7003 Milan Launch Here, Tom's Hardware, ‏15 במרץ 2021
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
CB radio

מכשיר CB radio מסוג "Cobra 18 WX ST II " עם מיקרופון
CB radio היא מערכת רדיו ניידת המאפשרת תקשורת קולית דו-כיוונית למרחקים קצרים, בעיקר בתדר 27 מגה-הרץ. עם השנים הטכנולוגיה הפכה פופולרית בשוק האזרחי עבור יישומים שונים בעיקר בזכות הפשטות, האמינות, העלות הנמוכה והיכולת לפעול באזורים בהם אין קליטה סלולרית. במדינות שונות בעולם, ובמיוחד באזורים כפריים ובקרב נהגי משאיות, הטכנולוגיה ממשיכה להיות כלי תקשורת פופולרי. אחד היתרונות המרכזיים של מכשירי ה-CB radio הוא שברוב המדינות ניתן להשתמש בטכנולוגיה ללא צורך בהשגת רישיון רשמי המאפשר זאת. הטכנולוגיה הייתה בשיא הפופולריות שלה במהלך שנות ה-70 של המאה ה-20, ובמיוחד בארצות הברית שם באותה העת היא הפכה לתופעה תרבותית.
רוב מכשירי ה-CB radio הם מכשירי Half Duplex, כלומר רק אדם אחד מסוגל לדבר בכל פעם בעוד שהאחרים מאזינים. מכשיר CB radio טיפוסי מכיל כפתור "Push-to-talk" עליו המשתמש צריך ללחוץ ולהחזיק אותו לחוץ כאשר הוא מדבר, ורק כאשר הוא מפסיק ללחוץ על הכפתור הוא מסוגל להאזין לאנשים האחרים שמשתמשים במכשירי ה-CB radio באותו התדר.
היסטוריה

הטכנולוגיה פותחה על ידי רשות התקשורת הפדרלית (FCC) בארצות הברית בשנת 1945, בעיקר במטרה לאפשר תקשורת בין אנשים פרטיים ובתי עסק קטנים על פני מרחקים קצרים באמצעות מכשירי רדיו נוחים לתפעול. בתחילה, מכשירי ה-CB radio שימשו בתחילה בעיקר בתי עסק קטנים כמו חשמלאים, אינסטלטורים ופועלי בניין בהן המנהלים היו צריכים לשמור על קשר עם העובדים שלהם.
במהלך שנות ה-70 הטכנולוגיה צברה פופולריות עצומה בקרב הציבור האמריקאי, ובמיוחד בקרב נהגי המשאיות, בין היתר בזכות החשיפה לטכנולוגיה בסרטים כמו "הפרחח ובת השריף" משנת 1977, ו"שיירה" משנת 1978 בהם הושם דגש רב על השימוש בטכנולוגיה. ככל שמכשירי ה-CB radio הפכו פופולריים יותר, הם החלו לשמש גם נהגי מכוניות רגילים רבים, בעיקר לצורך תקשורת חירום, ובמיוחד באזורים הכפריים בהם לא היו קיימות צורות תקשורת אחרות כאשר הרכב נתקע.
הטכנולוגיה ממשיכה להיות בשימוש באזורים רבים בעולם, ובעיקר באזורים כפריים, לתקשורת במצבי חירום, ובקרב נהגי משאיות. בעידן הסמארטפונים והתקשורת הדיגיטלית, הטכנולוגיה של מכשירי ה-CB radio עודנה נמצאת בשימוש באזורים מסוימים בעולם, בעיקר בזכות הפשטות, האמינות והעלות הנמוכה של הטכנולוגיה.
ז'רגון ייחודי

במהלך השנים משתמשי מכשירי ה-CB radio בארצות הברית ובמדינות דוברות אנגלית אחרות פיתחו ז'רגון ייחודי, הכולל קודים וסלנג שונים. לדוגמה, המשמעות של "Ten-four" היא "ההודעה התקבלה", המשמעות של "Breaker" היא שאדם מנסה להתחיל שיחה על התדר ומעוניין בהקשבה מצד כל יתר המשתמשים שמאזינים לאותו התדר. בנוסף, נהגי המשאיות שמשתמשים בטכנולוגיה פיתחו גם הם לאורך השנים ז'רגון ספציפי המשמש בעיקר נהגי משאיות. לדוגמה, בקרב נהגי המשאיות שמשתמשים במכשירי ה-CB radio המשמעות של "סמוקי" היא שישנם שוטרים בקרבת מקום, והמשמעות של "Bear trap" היא שישנה מכמונת מהירות בקרבת מקום.
אזכורים בתרבות

שיר הקאנטרי המצליח "Convoy" (אנ') מאת סי. וו. מק'קול אשר פורסם במקור בשנת 1975, האדיר את השימוש במכשירי ה-CB radio.
הערות שוליים

↑  Noi Mahoney, Breaker 1/9: What happened to CB radios?, FreightWaves, ‏2021-11-21 (באנגלית אמריקאית)
↑  Good-buddy villagers spark CB radio revival in Lincolnshire, www.bbc.com (באנגלית בריטית)
| --- | --- |
בקרת זהויות :  NLI: 987007283820305171  GND: 4009628-2  LCCN: sh85026200  NARA: 10637747